Ο ανθυγιεινός τρόπος ζωής είναι η πιο κοινή αιτία εμφάνισης της υψηλής χοληστερίνης. Για παράδειγμα, μερικές συνήθειες που μπορούν να αυξήσουν τον κίνδυνο εμφάνισης υψηλής χοληστερίνης είναι οι εξής: \r \r Κακή διατροφή \r Έλλειψη σωματικής άσκησης \r Κάπνισμα \r Υπερβολική κατανάλωση αλκοόλ \r \r Εκτός από τα παραπάνω όμως, μερικοί ακόμη παράγοντες μπορεί να αυξήσουν τον κίνδυνο εμφάνισης υψηλής χοληστερίνης. Αυτοί περιλαμβάνουν τα εξής: \r \r Κληρονομικότητα \r \r Υπάρχει μια γενετική ασθένεια που έχει ως αποτέλεσμα την παρουσία υψηλής χοληστερίνης στην κυκλοφορία του αίματος και ονομάζεται οικογενής υπερχοληστερολαιμία. Η ασθένεια αυτή είναι κληρονομική. Επομένως, έναν κάποιος στην οικογένεια πάσχει, οι πιθανότητες να την εμφανίσει και κάποιο άλλο μέλος είναι ιδιαίτερα αυξημένες. \r \r Ηλικία \r \r Η πιθανότητα εμφάνισης υψηλής χοληστερίνης αυξάνεται με την πάροδο της ηλικίας, ιδιαίτερα σε άτομα άνω των 40 ετών. Αυτό οφείλεται εν μέρει στο ότι μειώνεται η ικανότητα του ήπατος να αποβάλλει την περίσσεια LDL χοληστερίνη από το σώμα. \r \r Ορισμένες παθήσεις \r \r Ορισμένες καταστάσεις υγείας μπορεί να αυξάνουν τα επίπεδα της χοληστερίνης στο αίμα. Μερικές από αυτές είναι ο λύκος, ο υποθυρεοειδισμός, η χρόνια νεφρική νόσος, ο σακχαρώδης διαβήτης και το AIDS. \r \r Ορισμένα φάρμακα \r \r Μερικά φάρμακα που χρησιμοποιούνται για τη θεραπεία διαφόρων προβλημάτων υγείας, όπως η ακμή, ο καρκίνος και η υπέρταση, μπορεί να προκαλούν, σε ορισμένες περιπτώσεις, αύξηση στα επίπεδα της χοληστερόλης.